વેબસાઈટ પર માંગેલી માહિતી સબમિટ થઈ જાય છે. પરંતુ વેરિફિકેશન માટે આ મેસેજને 10 અન્ય વોટ્સએપ ગ્રુપમાં શેર કરવા માટે કહેવામાં આવે છે. જેમાંથી ઓછામાં ઓછા 5-10 લોકો આ મેસેજને સાચો માની ક્લિક કરશે અને તેઓ પણ તમારી જેમ માહિતી આપશે તો આ રીતે આ આંકડો થોડા કલાકોમાં લાખો સુધી પહોંચી જાય છે. ફ્રી અથવા સસ્તા આપવાની લાલચ આપીને આ લોકો વધારેને વધારે લોકોને વેબસાઈટની લિંક પર ક્લિક કરાવે છે. વેબસાઈટ પર વધારે હિટ આવવાથી ગૂગલ એડસેંસ દ્વારા વેબસાઈટને જાહેરાત મળે છે. જેનાથી તેઓ લાખો રૂપિયાની કમાણી કરે છે.